Det er vigtigt, at du går i selvisolation, hvis du er blevet konstateret smittet med coronavirus. Også hvis du ikke udviser symptomer. Det betyder, at du skal blive hjemme, ikke gå på arbejde og ikke gå ud for eksempelvis at købe ind eller lufte hunden. Du må få andre til at ordne dine praktiske gøremål.
Hvis du udviser symptomer på sygdom og er i tvivl om, hvorvidt du er syg med covid-19, skal du forholde dig som, at du er blevet konstateret smittet med coronavirus og straks gå i selvisolation samt blive testet. Det samme gælder, hvis du har været i kontakt med en smittet.
Hvis du er nødsaget til at bryde din selvisolation i forbindelse med at blive testet, skal du bære mundbind.